Corrent continú

vinheta|Aqueste simbòl se vei sus fòrça aparelhs electronics que demandan o produson de corrent continú.
Lo **corrent continú** (**CC** o **DC** per **' en anglés) es un [[corrent electric]] que l'[[Corrent electric|intensitat]] es independenta del temps (constanta). Es per exemple, lo tipe de corrent donat per las [[Pila electrica|pilas electricas]] o les [[Acumulator electric|acumulators electrics]].

Per extension, se nomena ''corrent continú'' un corrent periodic que l'intensitat es sempre pro pròche de sa valor mejana o que la compausanta continua (sa valor mejana) es d'importança primordiala, o encara un corrent electric qui circula de contunh (o fòrça majoritàriament) dins lo mèsme sens (dich tanben ''unidireccional'').

== Simbòls utilizats ==
Per qualificar aquestas [[Grandor electrica|grandors electricas]] independentas del temps, coma la [[Tension electrica|tension]] o corrent e de dispositius foncionant en corrent continú e tension continua, o encara de las grandors associadas a aquestes dispositius, s'utiliza las doas letras **CC** (corrent continú) o en anglés **DC** **'.

## Produccion
Los corrents continús son produchs per de generators o de dispositius donant de tensions continuas. Las principalas fonts de corrent continú son:
* unes genrators coma las pilas, las batariás d’acumulators, las pilas de combustible e los panèls solars;
* las maquinas de corrent continú, foncionant en generator (o dinamos) ;
* la tension alternativa eissida del malhum electric transformada en tension continua après un passatge dins un rederçador et mesa en forma per un filtratge, eventualament estabilizada mejans una alimentacion, per exemple a decopatge.

## Classificacion
Lo tèrme de **corrent continú** ten diferents sens:
* **corrent constant**: lo corrent es totalament constant en direccion e en amplitud dins lo temps. Los corrents d'aqueste tipe son a vegada nomenats *corrents parfièchament continús*;
* **corrent ondulat lisat**: es un corrent que s'apròcha del corrent constant, mas que conten encara un cert taus d'ondulacion;
* **corrent variable unidireccional**: es un corrent que cambia pas de sens mas que l'amplituda varia amb lo temps. Es lo cas d'un corrent alternatiu, redreçat mas nonfiltrat.

## Los tauses e factors que definisson la qualitat d'un corrent lisat
Son nombroses per de rasons istoricas. Los primièrs foguèron definits a l'epòca on i aviá pas de mejan simple per visualizar los corrents e utilizan de grandors mesurablas amb ampèrmètres analogics. L'utilizacion dels oscilloscòpis faguèt emergir d'autres paramètres. Las definitions çai dejó son aquestas normalizadas per la nòrma  que definís lo vocabulari electrotecnic internacional.

De biais general mai aquestes tauses e factors son fèbles, mai lo lisatge es efectiu. Son nuls per un corrent parfièchament constant.

Se pausa:
*  \, =  valor mejana de i \,
* I \, =  valor eficaça de i \,
* I_a \, =  valor eficaça de la compausanta alternativa de i \,
* \Delta(i) = i_{max} - i_{min} \, : valor crèsta a cròs de l'intensitat.

### Lo taus d’ondulacion
La valor del taus d'ondulacion de crèsta es egal al rapòrt de la valor eficaça de la compausanta alternativa d'una grandor ondulada per la valor eficaça de la quita grandor e se calcula amb la relacion seguenta:
:  \frac{I_a}{I} ,

### Lo taus d'ondulacion eficaç
Es lo rapòrt de la valor de crèsta a cròs de la compausanta alternativa d'una grandor ondulada a la valor absoluda de la compausanta continua. Se calcula amb la relacion seguenta:  \frac{I_a}{} ,

### Lo taus d'ondulacion crèsta a crèsta
La valor del taus d'ondulacion crèsta a crèsta (o crèsta a cròs) se calcula amb la relacion seguenta:
: T_0 = \frac{\Delta(i)}{},

### Lo factor d'ondulacion del corrent
Lo factor d'ondulacion del corrent es egal al rapòrt de la diferéncia entre la valor maximala i_{max} \, e la valor minimala i_{min} \, d'un corrent oscillant per dos còps la valor mejana  \, = . Se calcula amb la relacion seguenta: T_0 = \frac{\Delta(i)}{2} ,

## Mesura
Lo corrent continú se pòt mesurar amb d'aparelhs de tipe shunt, captor de corrent a efièch Hall, captor de corrent a efièch Néel o captor de fibra optica.

## Utilizacion
Lo corrent continú foguèt la primièra utilizacion de l'electricitat abans l'arribada del corrent alternatiu. A partir del sègle XIX, èra utilizat dins fòrça domènis: esclairatge, caufatge, transpòrt, conversion d'energia, industria, eca. Pasmens se l'utilizacion del corrent alternatiu n'aja reduch d'usatges, Es sempre plan present, siá dirèctament dempuèi de fonts coma los captors solars, o après conversion dempuèi l'alternatiu.

Aquestas utilizacions son de totas menas, per exemple dins lo sector de las nautas poténcias: industria (galvanoplastiá, electrolisi,), linhas de nauta tension HVDC (per reduire las pèrdas en linha subretot sus las longas distàncias o quand las caracteristicas dels malhums electrics entre dos païses son diferentas). Mas tanben dins gaireben totes los equipaments electrics e electronics.

## Leis usualas del corrent continú

### Introduccion
Un corrent parcorrent un conductor electric se manifèsta a l'exterior per de nombroses fenomèns:
* mecanic (motor);
* quimic (batariá, electrolisi);
* magnetic (deviacion d'una agulha aimantada, accion d'un electroaimant,);
* termic (escaufament del conductor);
* fisiologic (electrizacion, electrocucion).
La matèria, constituida d'atòms, eles meteisses constituits d'un nuclèu e d'electrons forman una estructura de cargas electrcas que s'equilibran tan qu'un electron a pas l'occasion de se liberar per circular liurament dins l'estructura de la matèria.

### Nocion de carga electrica
Una carga electrica es un ensemble de particulas que la soma algebrica de las cargas es pas nula. Siá **-e** la carga de l'electron e **+e** la carga del proton.

Per de rasons istoricas, la fisica de l'electron avent estat coneguda plan après que las proprietats màger de l'electricitat ajan estat misas en evidéncia, foguèt decidit, del fach que los electrons circulan dins lo sens invèrs del sens qu'aviá estat causit per convencion, que la carga du principal portaire de carga utila qu'es l'electron seriá considerat coma negativa.

Cal donc comprene que la carga electrica de l'electron es:
: q=-e
e que la carga electrica d'un electron en coulomb es: -1,6×&nbsp;10-19&nbsp;C.
Per metre en movement los electrons, es necessari de provesir una certa energia proporcionala al nombre d'electrons de desplaçar e que pòt entre dos punts A e B d'un conductor s'escriure:
: W=UQ
Lo factor de proporcionnalitat U essent nomenat diferéncia de potencial entre A e B e pas que la tension mesurada entre A e B.

## Referéncias

## Vejatz tanben

### Articles connèxes
* Corrent alternatiu
* Corrent continú de nauta tension
* Guèrra dels corrents